Innrømmer å ha drept ektemannen
- Hun har erkjent straffskyld for forsettlig drap og det er en lettelse for henne å ha fått erkjent dette nå. Erkjennelsen kom i det første avhørent hvor kvinnen hadde med sin forsvarer torsdag denne uken. - Hun sier det var noe hun gjorde i affekt, sier kvinnens forsvarer Jannicke Keller-Fløystad til VG. - Hva sier hun om grunnen til at hun har gjort dette mot sin ektemann? - Jeg kan ikke kommentere på det nåværende tidspunkt hva hun har sagt om dette, men en dag vil jo det bli det kjent, sier forsvareren.25. juni i fjor ble Helge Irgens (61) ble funnet død, forgiftet av kullos, på soverommet i hjemmet sitt på Sotra i Hordaland. Hans 31- årige kone ble siktet og fengslet i fire uker 19. februar i år. Hun har nå erkjent forsettlig drap på ektemannen. 31-åringen, som opprinnelig kommer fra Filippinene, ble pågrepet på Oslo Lufthavn Gardermoen i februar. Da hadde hun vært i opprinnelseslandet siden 4. desember i fjor.Politiet trodde først det var et naturlig dødsfall, men da den endelige obduksjonsrapporten kom i september, viste det seg at 61-åringen var død som følge av kullosforgiftning. Politiet mener kvinnen planla drapet på sin ektemann nøye. Gjennombruddet i saken fikk etterforskerne i søkehistorikken i en nettleser på en datamaskin som knyttes til siktede. Der kom det opp at noen hadde søkt på drapsmetoder.For Helge Irgens sine døtre kom nyheten om at han kunne være drept, som et sjokk. De har fortalt til VG at de er svært misfornøyde med politiets arbeid i saken. De hevder blant annet at de måtte mase på politiet for å få dem til å ta beslag i datamaskiner og mobiltelefoner.
Kona (31) til Helge Irgens (61) har innrømmet i avhør at hun drepte mannen sin.